Cieľom barfovania je poskytovať psom surové krmivo, ktoré je pre nich prirodzené a k akému by sa dostali vo voľnej prírode. Surové mäso v sebe uchováva enzýmy a živiny, ktoré sú pre zvierací organizmus prospešné. Obzvlášť dôležité je nevariť kosti. Tie by sa mohli stať krehkými a úlomky z nich by mohli psovi uškodiť. Je však vhodné povariť mäso v prvom týždni nasadenia barf stravy. Variť sa tiež môžu niektoré iné suroviny, ako napríklad zelenina, oriešky či prílohy.